97/173/EY: Neuvoston päätös, tehty 3 päivänä maaliskuuta 1997, tiettyjen suuntaviivojen soveltamisesta julkisesti tuettuihin vientiluottoihin 4 päivänä huhtikuuta 1978 tehdyn päätöksen muuttamisesta



Virallinen lehti nro L 069 , 11/03/1997 s. 0019 - 0029



NEUVOSTON PÄÄTÖS, tehty 3 päivänä maaliskuuta 1997, tiettyjen suuntaviivojen soveltamisesta julkisesti tuettuihin vientiluottoihin 4 päivänä huhtikuuta 1978 tehdyn päätöksen muuttamisesta (97/173/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että yhteisö on osallistuja julkisesti tuettujen vientiluottojen suuntaviivoja koskevassa järjestelyssä, jäljempänä `järjestely`, järjestely otettiin käyttöön 4 päivänä huhtikuuta 1978 tehdyllä neuvoston päätöksellä; kyseisen päätöksen liitettä muutettiin viimeksi päätöksellä 93/112/EY (1), järjestelyn osallistujat ovat laatineet täydentävät suuntaviivat, joita sovelletaan käytettyjen lentokoneiden, varaosien ja varamoottoreiden sekä kunnossapito- ja huoltosopimusten vientikaupassa, ja on aiheellista korvata edellä mainitun 4 päivänä huhtikuuta 1978 tehdyn neuvoston päätöksen liitteessä olevan järjestelyn liitteen IV teksti liitteen IV uudella tekstillä, ON TEHNYT TÄMÄN PÄÄTÖKSEN: 1 artikla Korvataan 4 päivänä huhtikuuta 1978 tehdyn päätöksen liitteenä olevan järjestelyn liitteen IV teksti tämän päätöksen liitteenä olevalla tekstillä. 2 artikla Tätä päätöstä sovelletaan välittömästi. 3 artikla Tämä päätös on osoitettu kaikille jäsenvaltioille. Tehty Luxemburgissa 3 päivänä maaliskuuta 1997. Neuvoston puolesta M. DE BOER Puheenjohtaja (1) EYVL N:o L 44, 22.2.1993, s. 1 LIITE (KÄÄNNÖS) "LIITE IV SIVIILILENTOKONEIDEN VIENTILUOTTOJA KOSKEVA ALAKOHTAINEN SOPIMUS I luku UUDET SUURET KAUPALLISET LENTOKONEET 1. Muoto ja soveltamisalat Tämä luku täydentää julkisesti tuettujen vientiluottojen suuntaviivoja koskevaa järjestelyä. Siinä määritetään erityiset täydentävät suuntaviivat, joita sovelletaan lisäyksessä lueteltujen suurten siviililentokoneiden myynnin ja vuokrauksen rahoituksen julkisesti tuettuihin vientiluottoihin, ja sillä korvataan tällaisia lentokoneita koskevan OECD:n vallitsevan tilanteen säilyttävän sopimuksen määräykset (TC/ECG/M/75.1, 6 kohta ja liite III-A). 2. Tämän luvun tavoitteet Tämän luvun tavoitteena on saavuttaa tasapaino, joka kaikilla markkinoilla: - tasapainottaa osallistujien kilpailevat rahoitusedellytykset, - poistaa osallistujien rahoitusehtojen vaikutuksen lentokoneen valintaan, ja - estää kilpailun vääristymiä. 3. Rahoitusehdot a) Käteismaksut Vähimmäiskäteismaksu on 15 prosenttia lentokoneen kokonaishinnasta (koneen rungon hinta ja asennetut moottorit sekä 28 kohdassa tarkoitetut varamoottorit ja varaosat). Osallistujat eivät myönnä julkista tukea näihin käteismaksuihin, lukuun ottamatta ennen luottoajan alkua ilmenevien tavanomaisten riskien vastaisia vakuutuksia ja takuita. b) Enimmäiskuoletusaika Julkisesti tuetun luoton enimmäiskuoletusaika on 12 vuotta. 4. Korot a) Vähimmäiskorot Sen estämättä, mitä jäljempänä 5 kohdassa määrätään, sovelletaan seuraavia vähimmäiskorkoja, mukaan lukien takuumaksut ja takuut, kun osallistujat myöntävät julkista rahoitustukea suoralla luotolla, jälleenrahoituksella ja korkotuella: 1. Rahoittaminen Yhdysvaltain dollareina >TAULUKON PAIKKA> jossa TB tarkoittaa 10 vuoden Amerikan Yhdysvaltojen valtion velkasitoumusten keskimääräistä tuottoa jatkuvalla laina-ajalla, laskettuna kahden edeltävän viikon keskiarvona. 2. Rahoittaminen "valuuttacocktailiin" sisältyvillä valuutoilla (Saksan markka, Ranskan frangi, Englannin punta ja ecu) (1) Valuuttacocktailin osalta sovelletaan Saksan markkoina, Ranskan frangeina, Englannin puntina ja ecuina merkittyjen valtion 10 vuoden velkasitoumusten peruskorkoa (2), johon lisätään marginaali. Tämä marginaali, joka lasketaan kunkin valuutan sovellettavan marginaalin painotettuna keskiarvona, on sama kuin rahoitettaessa Yhdysvaltain dollareina. Jos rahoitetaan ecuina, sovellettava vähimmäiskorko on pitkäaikaisten ecuihin perustuvien joukkovelkakirjojen tuotto (3), josta vähennetään 20 peruspistettä ja johon lisätään sama marginaali kuin rahoitettaessa Yhdysvaltain dollareina. b) Korkojen tarkistus Edellä a alakohdassa vahvistettujen vähimmäiskorkojen tarkistus tehdään, jos 10 vuoden valtion velkasitoumusten tuottojen kahden viikon keskiarvo jatkuvalla laina-ajalla eroaa kunkin kahden viikon jakson päättyessä vähintään 10 peruspisteellä 10 vuoden valtion jatkuvan laina-ajan velkasitoumusten tuoton keskiarvosta kesäkuun 1985 viimeisen kahden viikon päättyessä. Kun tällainen tapaus ilmenee, edellä vahvistettua vähimmäiskoron tasoa tarkistetaan samalla peruspistemäärällä ja uudelleen lasketut vähimmäiskorot pyöristetään lähimpään viiteen peruspisteeseen. Vähimmäiskorkoja tarkistetaan tämän vuoksi kahden viikon perustalta edellä esitetyn menetelmän mukaisesti, jos alemman vähimmäiskoron muutoksen perusteena olleen korkokannan muutos on vähintään 10 peruspistettä. Samanlaisia määräyksiä sovelletaan ecuun, kun on kyse vaihdoista ecuihin perustuvina velkasitoumuksina. c) Erityiset tarkistukset 1. Jos osallistuja uskoo, että minkä tahansa kuuden kuukauden aikana vähintään kaksi merkittävää myyntiä, i) joista osallistujat kilpailevat keskenään ja ii) joihin liittyviin tarjouksiin on saatu julkista tukea (katso 5 kohdan a ja b alakohta), on toteutettu täysimittaisen takuun perusteella erillään PEFCO-rahoituksesta (Private Export Funding Corporation) kiinteällä korkokannalla, joka on alhaisempi kuin tässä luvussa määritetyt vähimmäiskorot, osallistujat neuvottelevat välittömästi määrittääkseen korot, joiden perusteella myynnit on suoritettu ja tarvittaessa löytääkseen pysyvän ratkaisun, jolla varmistetaan 2 kohdassa määriteltyjen tavoitteiden täydellinen toteutuminen. 2. Jos näiden neuvottelujen aikana: i) ei pystytä määrittämään, olivatko kyseisiin myynteihin sovelletut korot yhtä suuria, korkeampia tai samanarvoisia kuin tässä luvussa määritellyt sovellettavat vähimmäiskorot, ja ii) jos ratkaisua ei saavuteta 30 päivän kuluessa neuvottelujen aloittamisesta, alennetaan 4 kohdan a alakohdan 1 alakohdassa määriteltyjä vähimmäiskorkoja 15 peruspisteellä, elleivät osallistujat sovi, että kyseiset myynnit eivät olleet merkittäviä. Missään tapauksessa 10 vuoden option korkoa ei alenneta pienemmäksi kuin TB 10+105 peruspistettä. Nämä tarkistukset tehdään rajoittamatta jatkuvia neuvotteluja ratkaisun saavuttamiseksi, mukaan lukien mahdollisuus korvauksiin, jos muita tapauksia ei ilmene. 3. Jos jonkin kuuden kuukauden jakson aikana toteutetaan kaksi tai useampia myyntejä, joista osallistujat kilpailevat keskenään, kelluvakorkoisella täysmittaisesti taatulla rahoituksella, osallistujan pyynnöstä järjestetään neuvotteluja sen varmistamiseksi, että 2 kohdassa määritellyt tavoitteet saavutetaan. d) Kymmenen ja kahdentoista vuoden rahoitusmahdollisuuksien välinen ero (4) 1. Jos, jollei jäljempänä määritetyistä edellytyksistä muuta johdu, 1 päivän heinäkuuta 1985 ja 1 päivän heinäkuuta 1986 välisen ajan päättyessä vähintään 66 prosentille myynnistä, jotka on rahoitettu joko julkisen tuen tai PEFCO:n avulla, on myönnetty 10 vuoden kuoletusaika, kymmenen vuoden rahoitusvaihtoehdon vähimmäiskorkoa korotetaan 15 peruspisteellä. Jos seuraavan vuoden aikana vähintään 66 prosentille lentokoneiden myynnistä, jotka on rahoitettu joko julkisen tuen tai PEFCO:n avulla, on myönnetty kymmenen vuoden kuoletusaika, on osallistujien tarkistettava kymmenen ja kahdentoista vuoden rahoitusmahdollisuuksien välinen ero, jotta löydettäisiin pysyvä ratkaisu näiden kahden mahdollisuuden eron tasapainottamiseksi. Jos toisaalta vähintään 66 prosenttia edellä mainituista myynneistä on toteutettu vuoden rahoitusvaihtoehtona, kymmenen vuoden rahoitusvaihtoehdon vähimmäiskorkoa alennetaan 10 peruspisteellä. 2. Jos, jollei jäljempänä määritellyistä edellytyksistä muuta johdu, 1 päivän heinäkuuta 1985 ja 1 päivän heinäkuuta 1986 välisen ajan päättyessä vähintään 66 prosentille myynnistä on myönnetty kahdentoista vuoden kuoletusaika, kymmenen vuoden rahoitusvaihtoehdon vähimmäiskorkoa alennetaan 15 peruspisteellä. Jos seuraavan vuoden aikana vähintään 66 prosentille lentokoneiden myynnistä on myönnetty vuoden kuoletusaika, osallistujat tarkistavat kymmenen ja kahdentoista vuoden rahoitusmahdollisuuksien välisen eron, jotta löydettäisiin pysyvä ratkaisu näiden kahden mahdollisuuden eron tasapainottamiseksi. Jos toisaalta vähintään 66 prosenttia edellä mainituista myynneistä on toteutettu kymmenen vuoden rahoitusvaihtoehtona, kymmenen vuoden rahoitusvaihtoehdon vähimmäiskorkoa korotetaan 10 peruspisteellä. e) Korkotarjouksen määrittämispäivä Osallistuja voi tarjota luotonsaajalle mahdollisuuden valita toisen seuraavista menetelmistä sen päivän valitsemiseksi, jolloin julkisen vahvistetun korkorahoituksen (katso 5 kohdan a alakohta) ja PEFCO -rahoituksen (katso 5 kohdan b alakohta) vähimmäiskorko (sellaisena kuin se määritellään 4 kohdan a alakohdassa ja sitä seuraavissa alakohdissa) määritetään. Luotonsaajan tekemä valinta on peruuttamaton. Vähimmäiskorko on: i) luotonantajan antaman tarjouksen jättöpäivänä voimassa oleva vähimmäiskorko; tai ii) luotonsaajan valitsemien päivien aikana voimassa oleva vähimmäiskorko. Valittu päivä ei missään tapauksessa voi olla myöhempi kuin lentokoneen toimituspäivä. 5. Rahoituksen määrä a) Julkinen kiinteäkorkoinen rahoitus 1. Enimmäisosuus lentokoneen kokonaishinnasta (sellaisena kuin käsite määritellään 3 kohdan a alakohdassa), joka voidaan rahoittaa vahvistetuilla 4 kohdan a alakohdassa määritetyillä vähimmäiskoroilla julkisella rahoitustuella, on 62,5 % prosenttia, kun lainan kuoletus on jaoteltu koko rahoituksen ajaksi, ja 42,5 % prosenttia, kun kuoletus ulottuu luottoaikaa myöhemmäksi. Osallistujat voivat käyttää kumpaa tahansa kuoletustapaa siihen sovellettavaan ylärajaan asti. Osallistujan, joka tarjoaa tällaisen rahoitusosuuden, on ilmoitettava muille osallistujille summa, korko, päivä, jona korko on laskettu, koron voimassaoloaika ja kuoletustapa. 2. Osallistujat tarkistavat kyseiset kaksi ylärajaa kunkin 14 kohdan mukaisen tarkistuksen yhteydessä, jotta voidaan määrittää, mahdollistaako yksi yläraja enemmän etuja kuin toinen, ja tarkistaa edullisempi yläraja paremman tasapainon saavuttamiseksi. b) PEFCO-rahoitus 1. Kiinteäkorkoisia lainoja voidaan tukea julkisesti vastaavalla tavalla kuin PEFCO-rahoitusta. Viikottaista tietoa PEFCO:n lainauskuluista ja sen soveltamista lainauskoroista, lukuun ottamatta kiinteäkorkoisen rahoituksen välittömästi tai tiettyinä päivinä maksettavia julkisia takuumaksuja, sopimustarjouksia ja urakkatarjouksia, tomitetaan muille osallistujille säännöllisesti. Osallistujan, joka tarjoaa tällaista rahoitusta, on ilmoitettava muille osallistujille rahamäärä, korko, päivä, jona korko on laskettu, koron voimassaoloaika ja kuoletussuunnitelma. Osallistuja, joka sopeuttaa ehtonsa toisen osallistujan tarjoaman rahoitukseen, tekee näin kaikille ehdoille, lukuun ottamatta sitoumustarjousten kelpoisuusaikaa (katso 6 kohta). 2. Kaikki osallistujat soveltavat yhtä pitkään ilmoitettuja korkoja, ellei kahdenkymmenenneljän kuukauden maksukorko ylitä 225 peruspistettä enemmän kuin TB 10 (katso 4 kohta). Jos ylitys on 225 peruspistettä suurempi, osallistujat voivat soveltaa 225 peruspisteen korkoa kahdenkymmenenneljän kuukauden maksuihin ja muihin vastaaviin korkoihin ja neuvottelevat välittömästi pysyvän ratkaisun löytymiseksi. c) Täysimittaiseen takuuseen perustuva rahoitus Yksinomaan takuiden avulla toteutettu julkinen tuki (täysimittainen takuu) sallitaan jäljempänä d alakohdassa vahvistettuun ylärajaan asti. Osallistujan, joka tarjoaa tällaista rahoitusta, on ilmoitettava kuitenkin muille osallistujille rahamäärästä, ehdoista, kuoletuksesta ja mahdollisuuksien mukaan koroista. d) Julkisen tuen kokonaismäärä Edellä 5 kohdan a, b ja c alakohdan mukaisesti julkisesti tuettujen lainojen kokonaismäärä saa olla enintään 85 prosenttia edellä 3 kohdan a alakohdassa määritellystä kokonaishinnasta. 6. Sitoumusten kelpoisuusaika Kiinteäkorkoisten 5 kohdan a ja b alakohdassa määriteltyjen sitoumustarjousten kesto saa olla enintään 3 kuukautta. 7. Palkkiot Sitoumus- ja hallintapalkkiot eivät sisälly korkoon. 8. Takuut Osallistujat varaavat itselleen oikeuden päättää niiden kannalta hyväksyttävistä takuista itsenäisesti, ja niiden on ilmoitettava kannastaan muille osallistujille pyynnöstä tai sopivana ajankohtana. 9. Avustusluotot Tähän alakohtaiseen sopimukseen kuuluviin hankintoihin ei saa tarjota sidottuja tai osittain sitomattomia avustusluottoja (mukaan lukien lahjoitukset). Osallistujat eivät saa tarjota mitään muuta rahoitusta sellaisilla luottoehdoilla, jotka ovat suotuisammat kuin tässä alakohtaisessa sopimuksessa määrätyt ehdot (5). Osallistujien on kuitenkin asennoiduttava myönteisest pyyntöihin luoda yhteinen linja suhtautumisessaan humanitaarisiin tarkoituksiin myönnettävään sidottuun tai osittain sitomattomaan avustusrahoitukseen. 10. Mallien muutokset Kun yhtä lentokonetyyppiä koskeva lainasopimus on toteutettu, siinä olevia ehtoja ei voida siirtää toiseen erimalliseen lentokoneeseen. 11. Vuokraus Osallistuja voi kilpailla 12 vuoden julkisesti tuetun ja 85 %:n luottorahoitustukea saavan vuokraustoimen kanssa, jollei tässä luvussa esitetyistä ehdoista muuta johdu. 12. Kilpailun viitekohta Kun on kyse julkisesti tuetusta kilpailusta, lisäyksessä olevassa suurten siviililentokoneiden luettelossa tarkoitetut lentokoneet, jotka kilpailevat muiden lentokoneiden kanssa, voivat hyötyä samoista vientiluottoehdoista. 13. Menettelyt Julkisesti tuettujen vientiluottojen suuntaviivoja koskevassa järjestelyssä määriteltyjä menettelyjä sovelletaan tähän lukuun. Lisäksi jos osallistuja uskoo, että toinen osallistuja tarjoaa ilman ennakkoilmoitusta julkisesti tuetun vientiluoton, joka ei ole suuntaviivojen mukainen, on 10 päivän kuluessa pyynnöstä järjestettävä neuvotteluja. 14. Tarkistaminen Tässä luvussa määritellyt tiedotusmenettelyt ja edellytykset tarkistetaan periaatteessa vuosittain. Osallistujien on kuitenkin tarkistettava tämän luvun määräykset pyynnöstä, erityisesti mahdollista rahoitus- ja korkokehityksen suuntaa silmällä pitäen (katso 4 kohdan c ja d alakohta). II luku KAIKKI UUDET LENTOKONEET, LUKUUN OTTAMATTA SUURIA KAUPALLISIA LENTOKONEITA 15. Muoto ja soveltamisala Tämä luku täydentää julkisesti tuettujen vientiluottojen suuntaviivoja koskevaa järjestelyä. Siinä määritetään erityiset täydentävät suuntaviivat, joita sovelletaan täydentävästi uusien (ei käytettyjen) lentokoneiden tämän alakohtaisen sopimuksen I lukuun kuulumattomien kansainvälisen myynnin ja vuokrauksen rahoituksen julkisesti tuettuihin vientiluottoihin. Sitä ei sovelleta ilmatyynyaluksiin. 16. Osallistuminen Sovelletaan järjestelyn osallistumissääntöjä. 17. Osallistujien vilpittömät pyrkimykset Tämän luvun määräykset edustavat suotuisimpia ehtoja, joita osallistujat voivat tarjota julkisen tuen yhteydessä. Osallistujien on kuitenkin jatkettava yleisten markkinaehtojen noudattamista eri lentokonetyyppien osalta ja heidän on tehtävä voitavansa näiden ehtojen säilyttämiseksi (6). 18. Lentokoneluokat Osallistujat ovat sopineet kilpailutilanne huomioon ottaen seuraavista lentokoneluokista: A. turbiinikäyttöiset lentokoneet, mukaan lukien helikopterit, (esimerkiksi turbo-jet-, turbo-prop- turbo-fan-lentokoneet), joissa on yleensä 30-70 istumapaikkaa. Jos kehitetään uusi suuri turbiinikäyttöinen lentokone, jossa on enemmän kuin 70 istumapaikkaa, järjestetään pyynnöstä välittömästi neuvotteluja tällaisen lentokoneen luokittelusta tähän luokkaan tai tämän alakohtaisen sopimuksen I lukuun ottaen huomioon kilpailutilanne, B. muut turbiinikäyttöiset lentokoneet, mukaan lukien helikopterit, C. muut lentokoneet, mukaan lukien helikopterit. Lisäyksessä on A- ja B-luokkiin kuuluvien lentokoneiden viitteellinen luettelo. 19. Luottojen kestoaika ja ehdot Osallistujat sitoutuvat olemaan myöntämättä tässä kohdassa määriteltyjä suotuisampia ehtoja: A-luokka: Kymmenen vuotta SDR-korolla III-luokkaan kuuluville maille tai vastaavalla CIRR-korolla; B-luokka: Seitsemän vuotta SDR-korolla III-luokkaan kuuluville maille tai vastaavalla CIRR-korolla; C-luokka: Viisi vuotta SDR-korolla III-luokkaan kuuluville maille tai vastaavalla CIRR-korolla. 20. Myynti tai vuokraus kolmansiin maihin (välittäjämaat) Jos lentokone myydään tai vuokrataan edelleen ostajalle tai käyttäjälle kolmannessa maassa, sovelletaan kohdemaan korkoa. 21. Sopeuttaminen Kun on kyse julkisesti tuetun viennin välisestä kilpailusta, lentokoneet, jotka kilpailevat toiseen luokkaan tai sopimuksen muuhun osaan kuuluvien lentokoneiden kanssa, voivat tietyn myynnin osalta hyötyä sopeuttamismahdollisuudesta luoton keston ja ehtojen osalta. Ennen sopeuttamistarjouksen tekemistä sopeuttavan viranomaisen on pyrittävä kohtuullisella vaivalla määrittämään ne vientiluoton ehdot, joista kilpailevat lentokoneet hyötyvät. Viranomaisen katsotaan toteuttaneen tämän, jos se on ilmoittanut reaaliaikaisilla viestimillä ehtoja oletettavasti tarjoavalle viranomaiselle ne ehdot, joihin se aikoo sopeuttaa ehtonsa, mutta jolle ei ole kolmen työpäivän aikana ilmoitettu, että niitä ehtoja, joihin se aikoo sopeuttaa ehtonsa, ei sovelleta tuen myöntämiseen kyseiselle toimelle. 22. Vakuutusmaksut ja takuupalkkiot Osallistujat eivät luovu osittain tai kokonaan vakuutusmaksuista ja takuupalkkioista. 23. Avustusluotot Tähän alakohtaiseen sopimukseen kuuluviin hankintoihin ei saa tarjota sidottuja tai osittain sitomattomia avustusluottoja (mukaan lukien lahjoitukset). Osallistujat eivät saa tarjota mitään muuta rahoitusta luottoehdoilla, jotka ovat suotuisammat kuin tässä alakohtaisessa sopimuksessa määrätyt ehdot (7). Osallistujien on kuitenkin asennoiduttava myönteisesti pyyntöihin luoda yhteinen linja suhtautumisessaan humanitaarisiin tarkoituksiin tarkoitettuun sidottuun tai osittain sitomattomaan avustusrahoitukseen. 24. Neuvottelu- ja ilmoitusmenettelyt Järjestelyn menettelyä sovelletaan julkisesti tuettuihin vientiluottoihin, jotka eivät ole tämä alakohtaisen sopimuksen määräysten mukaisia. Lisäksi jos osallistuja uskoo, että toinen osallistuja tarjoaa, ilmoittamatta siitä ennalta, julkisesti tuettuja vientiluottoja, jotka eivät ole tämän luvun edellytysten mukaisia, järjestetään pyynnöstä neuvotteluja kymmenen päivän kuluessa. 25. Tarkistaminen Tämän luvun määräykset tarkistetaan vuosittain, yleensä järjestelyjen osallistujien kevätkokouksen aikana. Tällöin osallistujien on tutkittava mahdollisia muutoksia määräyksiin, erityisesti niiden saattamiseksi lähemmäs markkinaehtoja. Lisäksi jos markkinaehdot tai yleiset rahoituskäytännöt muuttuvat huomattavasti, osallistuja voi pyytää tämän luvun määräysten erityistarkistusta. III luku KÄYTETYT LENTOKONEET, VARAMOOTTORIT, VARAOSAT, KUNNOSSAPITO- JA HUOLTOSOPIMUKSET 26. Muoto ja soveltamisala Tämä luku täydentää julkisesti tuettujen vientiluottojen suuntaviivoja koskevaa järjestelyä. Siinä määritellään erityiset täydentävät suuntaviivat, joita sovelletaan käytettyjen lentokoneiden, varamoottoreiden, varaosien sekä uusien ja käytettyjen lentokoneiden kunnossapito- ja huoltosopimusten, kansainvälisen myynnin ja vuokrauksen rahoituksen julkisesti tuettuihin vientiluottoihin. Sitä ei sovelleta ilmatyynyaluksiin. Edellä I ja II luvun määräyksiä sovelletaan lukuun ottamatta jäljempänä mainittuja tapauksia. 27. Käytetyt lentokoneet Osallistujat eivät saa tarjota rahoitusta sellaisilla luottoehdoilla, jotka ovat suotuisammat kuin tässä alakohtaisessa sopimuksessa määrätyt uusien lentokoneiden kauppaa koskevat ehdot. Jolleivät nämä säännöt sitä estä, sovelletaan käytettyihin lentokoneisiin seuraavaa: - kun julkista rahoitustukea myönnetään, vähimmäiskorko ei saa olla vastaavaa CIRR-korkoa alhaisempi; ja - osallistujat sopivat, että tavanomaiset käytettyjen lentokoneiden kohdalla sovellettavat kuoletusehdot ovat: >TAULUKON PAIKKA> Nämä ehdot on tarkistettava, jos uusille lentokoneille myönnettyjen luottojen enimmäiskestoa muutetaan. 28. Varamoottorit ja -osat Suunniteltaessa näiden varusteiden rahoittamista osana lentokonetta koskevaa alkuperäistä tilausta, rahoitus voidaan hoitaa samoin ehdoin kuin lentokoneen osalta, mutta tässä tapauksessa rahoitus hoidetaan suhteessa kunkin tietyn lentokonetyypin laivuekokoon, mukaan lukien hankittavat, sitovasti tilatut ja omistuksessa olevat lentokoneet, seuraavilla perusteilla: - laivueen viiden ensimmäisen samaa tyyppiä olevan lentokoneen osalta: 15 prosenttia lentokoneen hinnasta (rungon ja asennettujen moottoreiden hinta) - laivueen kuudennen ja sitä seuraavien samaa tyyppiä olevien lentokoneiden osalta: 10 prosenttia lentokoneen hinnasta (rungon ja asennettujen moottoreiden hinta) Kun edellä mainittuja varusteita ei tilata samanaikaisesti lentokoneen kanssa, osallistujat saavat myöntää uusiin varamoottoreihin kohdistettua julkista tukea enintään 5 vuoden ja muihin varaosiin kohdistettua tukea enintään 2 vuoden enimmäiskuoletusajan. Suurten lentokoneiden uusien varamoottoreiden osalta osallistujat saavat ylittää tavanomaisen 5 vuoden enimmäiskuoletusajan enintään 3 vuodella, kun liiketoimi täyttää seuraavat edellytykset: a) sopimuksen vähimmäisarvo on enemmän kuin 20 miljoonaa Yhdysvaltain dollaria; tai b) sopimus kattaa vähintään neljä uutta varamoottoria. Sopimuksen arvo on tarkistettava kahden vuoden välein ja sitä on oikaistava hintojen kehityksen mukaisesti. Varamoottoreiden ja varaosien ensimmäisen kuoletuksen ajoituksen suhteen osallistujat varaavat itselleen oikeuden muuttaa käytäntöä ja sopeuttaa ehtonsa kilpailevien osallistujien käytäntöihin. 29. Kunnossapito- ja huoltosopimukset Osallistujat saavat myöntää kunnossapito- ja huoltosopimuksille julkista rahoitustukea enintään kahden vuoden kuoletusajalla. 30. Neuvottelu- ja ilmoitusmenettelyt Käytettyjä lentokoneita koskevista vientiluottotoimista, joiden kuoletusaika on alakohtaisen sopimuksen 27 kohdassa määrättyä tavanomaista kuoletusaikaa pidempi, kuitenkin enintään 3 kohdan b alakohdassa ja 19 kohdassa täsmennetyn enimmäiskuoletusajan pituinen, on ilmoitettava ennakolta sopimuksen 15 kohdan a alakohdan mukaisesti. Näihin kuoletusaikoihin sovelletaan järjestelyn 10 kohdan a alakohtaa ja 12 kohdan a alakohtaa. 31. Tarkistaminen Tämän luvun määräykset tarkistetaan vuosittain, yleensä järjestelyn osallistujien kevätkokouksen aikana. Tällöin osallistujien on tutkittava mahdollisia muutoksia määräyksiin, erityisesti niiden saattamiseksi lähemmäs markkinaehtoja. Lisäksi jos markkinaehdot tai yleensä rahoituskäytännöt muuttuvat huomattavasti, osallistuja voi pyytää määräysten erityistarkistusta. Huomautukset ja viitteet Lisäys Viitteellinen luettelo Tämän alakohtaisen sopimuksen määräykset koskevat kaikkia mahdollisesti myöhemmin markkinoille laskettavia samanlaisia uusia lentokoneita, ja ne lisätään asianmukaiseen luetteloon ajallaan. Nämä luettelot eivät ole kattavia ja antavat ainoastaan esimerkkejä lentokonetyypeistä, jotka on sisällytettävä epäselvissä tapauksissa tiettyihin luokkiin. Suuret siviililentokoneet >TAULUKON PAIKKA> A-luokkaan kuuluvat lentokoneet Turbiinikäyttöiset lentokoneet, mukaan lukien helikopterit, (esimerkiksi turbo-jet-, turbo-prop- ja turbo-fan-lentokoneet), joissa on yleensä 30-70 istumapaikkaa. Kun on kyse uusista kehitettävistä suurista turbiinikäyttöisistä lentokoneista, joissa on enemmän kuin 70 istumapaikkaa, järjestetään pyynnöstä välittömästi neuvotteluja, jotta voidaan sopia tällaisten lentokoneiden luokittelusta tähän luokkaan tai tämän sopimuksen I lukuun ottaen huomioon kilpailutilanne. >TAULUKON PAIKKA> B-luokkaan kuuluvat lentokoneet Muut turbiinikäyttöiset lentokoneet, mukaan lukien helikopterit. >TAULUKON PAIKKA> (1) A 300:n ja A 310:n rahoitus "valuuttacocktailina" muodostuu seuraavista: - Saksan markka tai ecu: 40 prosenttia, - Ranskan frangi tai ecu: 40 prosenttia, - Englannin punta tai Yhdysvaltain dollari tai ecu: 20 prosenttia, A 320:n osalta "valuuttacocktail" koostuu seuraavista prosenttiluvuista: - Saksan markka tai ecu: 33,7 prosenttia (väliaikainen), - Ranskan frangi tai ecu: 40,0 prosenttia (väliaikainen), - Englannin punta tai Yhdysvaltain dollari tai ecu: 26,3 prosenttia (väliaikainen). (2) Jatkuvalla laina-ajalla, kahden aiemman viikon keskiarvona. (3) Sellaisena kuin se on julkaistu Luxemburgin pörssissä - pitkäaikainen joukkovelkakirja, kahden edeltävän viikon keskiarvona. (4) Tässä kohdassa katsotaan, että: - koenäyte sisältää ainoastaan ne tapaukset, joissa kaksi rahoitusvaihtoehtoa on tarjottu vähintään yhden osallistujan toimesta, - korkokannan tarkistaminen käynnistyy ainoastaan, jos 66 prosenttia lentokoneiden myynnistä saman vaihtoehdon mukaan on suoritettu osana kahta tai useampaa erillistä liiketointa, - käsitteellä "lentokoneen myynti" tarkoitetaan, että kukin yksittäinen myyty lentokone sisällytetään näytteeseen. (5) Avustuksia koskevaa kieltoa ei sovelleta sitomattomiin lahjoituksiin. (6) Osallistujien vilpittömät pyrkimykset sisältävät mun muassa vastaamisen myönteisesti toisen osallistujan esittämään pyyntöön neuvotella mahdollisuudesta soveltaa esimerkiksi sopeuttamiseen markkinaehtoja mahdollisimman hyvin vastaavia ehtoja.